EkBass/fiwiki-20250220-pages-articles huggingface dataset:
Nekau II

Nekau II, tunnetaan myös nimillä Nekho II ja Neko II, oli Egyptin myöhäiskauden faarao. Hän kuului 26. dynastiaan ja hallitsi todennäköisesti vuodet 610–595 eaa. Nekau II tuli valtaan isänsä Psametik I:n kuoltua noin vuonna 610 eaa. Jo seuraavana vuonna Nekau valloitti Palestiinan takaisin egyptiläisille. Raamatun mukaan (2. Kun. 23:29, 2. Aikak 35:20-24) Juudan kuningas Josia sai surmansa Megiddon taistelussa, jonka Nekau voitti. Tämä asetti myös pian Josian kuoleman jälkeen Joojakimin Juudan kuninkaaksi valtaan nousseen Joahasin tilalle. Nekau rakennutti Riblaan Israelin pohjoisosiin linnakkeen tukeakseen Assyrian kuningas Assuruballit II:ta. Egyptiläiset valloittivat myös Syyrian alueen. Vuonna 605 eaa. Nekau koki suuren tappion Karkemišissä, jossa Babylonian kuningas Nebukadressar II löi egyptiläisten armeijan. Lopullisesti Egypti menetti Juudan babylonialaisille vuonna 597 eaa. Joistain Nekaun rakennuttamista monumenteista hänen nimensä on poistettu, mikä voi merkitä sitä, että Nekaun ulkopolitiikka nähtiin jälkeenpäin epäonnistuneena . Nekau oli kuitenkin tietyllä tavalla edellä aikaansa, sillä yksi hänen visioistaan oli "Suezin kanava". Hän kaivautti uomaa Wadi Tumilatin kautta Niilistä Punaisellemerelle Pelusionin alueelle. Tämä on Suezin kanavan varhaisin edeltäjä . Lisäksi historioitsija Herodotos kertoo, että Nekaun käskystä foinikialaisretkikunta suoritti ensimmäisen Afrikan ympäripurjehduksen noin 2000 vuotta ennen Vasco da Gamaa. Retkikunta aloitti purjehduksensa Punaiseltamereltä, kiersi Afrikan eteläisimmän kärjen, seurasi sitten Afrikan länsirannikkoa ja purjehti viimein Välimerelle. Retkikunta palasi Egyptiin oltuaan matkalla yli kaksi vuotta.Grimberg 1980, s. 187 Nekau II kuoli vuonna 595 eaa. Hänellä oli vaimo ja kolme jälkeläistä. Nekaun poika Psametik II hallitsi Egyptiä lyhyen aikaa Nekaun kuoleman jälkeen. == Lähteet == * Grimberg, Carl: Kansojen historia, osa 1. WSOY 1980. ISBN 951-0-09729-2 === Viitteet === Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Jeremy Ratchford

Jeremy Ratchford (s. 6. elokuuta 1965) on kanadalainen näyttelijä. Hän on esittänyt vuodesta 2003 Nick Veraa televisiosarjassa Todistettavasti syyllinen. Hänellä oli myös pieni rooli elokuvassa Armoton. Ratchford on ollut ehdolla Gemini-palkinnon saajaksi kolmesti vuosina 1996, 2001 ja 2003. == Lähteet == == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1965 syntyneet Luokka:Elävät henkilöt
Robert Urich

thumb|Urich vuonna 1973 Robert Urich (19. joulukuuta 1946 Toronto, Ohio – 16. huhtikuuta 2002 Thousand Oaks, Kalifornia) oli yhdysvaltalainen näyttelijä. Hän näytteli useissa televisiosarjoissa, kuten Kovaa peliä Bostonissa (Spenser: For Hire) ja Kupla, jota esitettiin alun perin vuosina 1977–1981. Urich vietti lapsuutensa Torontossa, Ohiossa. Urich oli vuosina 1980 ja 1981 ehdolla Golden Globen saajaksi roolistaan sarjassa Vega$; hän oli toisaalta ehdolla myös huonouspalkinto Golden Raspberryn saajaksi vuonna 1986 elokuvasta Turk 182. Hän esitti pääosaa myös vuonna 1982 valmistuneessa elokuvassa Tuntematon uhka. Hänellä on ollut tähti Hollywood Walk of Famella vuodesta 1995. Urich oli kahdesti naimisissa. Hän kuoli syöpäsairauteen 55-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1946 syntyneet Luokka:Vuonna 2002 kuolleet
Megiddon taistelu (609 eaa.)

Megiddon taistelu on taistelu, joka käytiin lähellä Megiddon kaupunkia vuonna 609 eaa. Taistelussa egyptiläiset kukistivat Juudan joukot. Tämän seurauksena Palestiina joutui Egyptin alaisuuteen ja Juudasta tuli Egyptin vasallivaltio. Taistelun taustalla oli faarao Nekho II sotaretki babylonialaisia vastaan, sillä Nekho oli liitossa assyrialaisten kanssa. Kuitenkin kuningas Josian johtamat juudalaisjoukot pysäyttivät egyptiläiset Megiddossa. Nekhon armeija kukisti vastustajansa ja Josia sai surmansa. Neljä vuotta myöhemmin Karkemišin taistelussa assyrilais-egyptiläinen armeija kärsi tappion babylonialaisille. Luokka:Antiikin taistelut Luokka:Muinaisen Egyptin historia
Jan Johansson

Jan Johansson (16. syyskuuta 1931 Söderhamn, Ruotsi – 9. marraskuuta 1968) oli ruotsalainen jazzpianisti, säveltäjä ja sovittaja. Johansson aloitti pianonsoiton vuonna 1942. 1950-luvun alussa hän alkoi opiskella sähkötekniikkaa Göteborgin Chalmersin teknillisessä korkeakoulussa. Vapaa- ajallaan hän toimi pianistina korkeakoulunsa speksissä Chalmersspexetissä. Hän kuitenkin keskeytti opintonsa keskittyäkseen musiikkiin päätoimisesti. 1958–1960 hän soitti yhdessä Stan Getzin ja muiden yhdysvaltalaisten muusikkojen kanssa. Johansson oli ensimmäinen eurooppalainen jäsen Jazz at the Philharmonicissa. Hän aloitti yhteistyön ruotsalaisten muusikoiden, muun muassa Arne Domnérusin ja Georg Riedelin kanssa vuonna 1961. Levystä Jazz på svenska on tullut moderni klassikko, joka on sekoitus jazzia ja ruotsalaista kansanmusiikkia. Johansson teki myös yhteistyötä Astrid Lindgrenin kanssa säveltäen musiikin hänen teksteihinsä. Tunnetuin näistä sävellyksistä on ehkä ”Tässä on Peppi Pitkätossu”. Johansson meni naimisiin Else Bergströmin kanssa vuonna 1957 ja he saivat kaksi poikaa, Jens ja Anders, jotka ovat myös tunnettuja muusikoita. Johansson kuoli auto-onnettomuudessa 37-vuotiaana marraskuussa 1968. Johanssonista tehtiin dokumentti vuonna 2019. == Diskografia == * 1961 – 8 bitar Johansson * 1962 – Innertrio * 1963 – Jazz på svenska (Georg Riedelin kanssa) * 1963 – Rörelser * 1964 – In pleno * 1964 – Jan Johansson spelar musik på sitt eget vis * 1965 – Barnkammarmusik * 1966 – Live in Tallinn (Rune Gustafssonin ja Georg Riedelin kanssa) * 1967 – 300.000 * 1967 – Jazz på ryska (Georg Riedelin, Egil Johansenin, Arne Domnérusin, Bosse Brobergin ja Lennart Åbergin kanssa) * 1968 – Jazz på ungerska (Svend Asmussenin kanssa) * 1968 – Musik genom fyra sekler 3 LP * 1988 – Folkvisor (Jazz på svenska ja Jazz på ryska samalla CD:llä) == Palkinnot == * Gyllene Skivan -palkinto vuoden parhaasta ruotsalaisesta jazzlevystä 1960 ja 1961 * 3. palkinto Prahan kansainvälisillä jazzfestivaaleilla 1966 == Kirjallisuutta == * Bjerknes, Bo: Jan Johansson: 1931–1968. Bollnäs: Ljusnan, 1998. ISBN 91-630-7147-9. Mukana CD, joka sisältää muun muassa osittain julkaisematonta materiaalia, haastattelun sekä täydellisen diskografian. == Lähteet == == Aiheesta muualla == * Jan Johanssonin tuotanto Johanssonin veljesten Heptagon- levy-yhtiön sivustolla * Luokka:Ruotsalaiset jazzmuusikot Luokka:Ruotsalaiset pianistit Luokka:Ruotsalaiset säveltäjät Luokka:Liikenneonnettomuudessa kuolleet Luokka:Vuonna 1931 syntyneet Luokka:Vuonna 1968 kuolleet
Jarrumies

Jarrumies on entinen rautatiealan ammatti. Jarrumies oli junan ruuvi- tai vipujarruja hoitanut, asianmukaisen tutkinnon suorittanut henkilö. Myös Linnanmäen huvipuiston Vuoristoradan kuljettajia on kutsuttu "jarrumiehiksi"; nykyään huvipuisto käyttää sukupuolineutraalia nimitystä jarrumestari. ==Lähteet== * Opasteet ja liikennemääräykset; Jokioisten museorautatien ohjekansio Luokka: Rautatiealan ammatit
Vaihdemies

Vaihdemies on tarvittavan tutkinnon suorittanut henkilö, joka vastaa kulkuteiden turvaamisesta ja yksiköiden liikkumisesta vastuullaan olevalla ratapihan alueella. Vaihdemies kääntää vaihteet tarpeen mukaan joko ennakkoon saamiensa ohjeiden mukaan tai veturinkuljettajan, vaihtotyönjohtajan tai liikenteenohjaajan antamien määräysten perusteella. ==Lähteet== * Opasteet ja liikennemääräykset; Jokioisten museorautatien ohjekansio Luokka:Rautatiealan ammatit
Mike Newell

Michael Cormac ”Mike” Newell (s. 28. maaliskuuta 1942 St Albans, Hertfordshire, Iso-Britannia) on brittiläinen elokuvaohjaaja. Hän on voittanut Baftan ja César-palkinnon. == Elokuvia == * Rautanaamio (1977) * Bad Blood – Verilöyly (1981) * Tanssi tuntemattoman kanssa (1985) * Ihana huhtikuu (1991) * Ratsu mereltä (1992) * Neljät häät ja yhdet hautajaiset (1994) * Donnie Brasco (1997) * Riskirajoilla (1999) * Mona Lisa Smile (2003) * Harry Potter ja liekehtivä pikari (2005) * Rakkautta koleran aikaan (2007) * Prince of Persia: The Sands of Time (2010) * Suuret toiveet (2012) * Kirjallinen piiri perunan­kuoripaistoksen ystäville (2018) == Aiheesta muualla == * Luokka:Brittiläiset elokuvaohjaajat Luokka:Vuonna 1942 syntyneet Luokka:Elävät henkilöt
Pleione

Pleione ( tai ; ) oli kreikkalaisessa mytologiassa okeanidi, Okeanoksen ja Tethyksen tytär. Hän asui Arkadiassa Kyllene-vuorella.Apollodoros, Bibliotheke ('Kirjasto') 3.10.1 (engl. käännös) Hän oli Atlaan puoliso, ja synnytti tälle seitsemän tytärtä, plejadit, jotka myöhemmin asettiin tähdiksi taivaalle.Hyginus, Astronomica lii (engl. käännös) == Lähteet == Luokka:Okeanidit
Turda

Turda on kaupunki Clujin piirikunnassa Romanian lounaisosassa. Vuonna 2011 kaupungissa oli 47 744 asukasta ja sen pinta-ala on 91,56 neliökilometriä. == Väestö == Colors= id:lightgrey value:gray(0.9) id:darkgrey value:gray(0.7) id:sfondo value:rgb(1,1,1) id:barra value:rgb(0.6,0.7,0.8) ImageSize = width:380 height:260 PlotArea = left:50 bottom:50 top:30 right:30 DateFormat = x.y Period = from:0 till:70000 TimeAxis = orientation:vertical AlignBars = justify ScaleMajor = gridcolor:darkgrey increment:10000 start:0 ScaleMinor = gridcolor:lightgrey increment:2000 start:0 BackgroundColors = canvas:sfondo BarData= bar:1912 text:1912 bar:1930 text:1930 bar:1948 text:1948 bar:1956 text:1956 bar:1966 text:1966 bar:1977 text:1977 bar:1992 text:1992 bar:2002 text:2002 PlotData= color:barra width:20 align:left bar:1912 from:0 till: 13455 bar:1930 from:0 till: 20023 bar:1948 from:0 till: 25905 bar:1956 from:0 till: 33614 bar:1966 from:0 till: 42307 bar:1977 from:0 till: 55294 bar:1992 from:0 till: 61200 bar:2002 from:0 till: 55887 PlotData= bar:1912 at: 13455 fontsize:S text: 13.455 shift:(-9,5) bar:1930 at: 20023 fontsize:S text: 20.023 shift:(-15,5) bar:1948 at: 25905 fontsize:S text: 25.905 shift:(-15,5) bar:1956 at: 33614 fontsize:S text: 33.614 shift:(-15,5) bar:1966 at: 42307 fontsize:S text: 42.307 shift:(-15,5) bar:1977 at: 55294 fontsize:S text: 55.294 shift:(-15,5) bar:1992 at: 61200 fontsize:S text: 61.200 shift:(-15,5) bar:2002 at: 55887 fontsize:S text: 55.887 shift:(-15,5) TextData= fontsize:S pos:(20,20) text:Data INSSE. Grafik Wikipedia. == Lähteet == == Aiheesta muualla == Luokka:Romanian kaupungit
Matt Derbyshire

Matthew Anthony "Matt" Derbyshire (s. 14. huhtikuuta 1986 Blackburn, Englanti) on englantilainen jalkapalloilija, joka edustaa Englannin Valioliigassa pelaavaa Blackburn Roversia. Hän on pelipaikaltaan hyökkääjä. Derbyshire siirtyi Blackburniin vuonna 2003 paikallisesta Great Harwood Townista, kun hän oli tehnyt joukkueessa 18 maalia 9 ottelussa. Kaudella 2005-06 Derbyshire vietti 13 ottelua lainalla Plymouth Argylessa onnistumatta maalinteossa. Epäonnistuneen Plymouth -visiitin jälkeen Derbyshire lainattiin Wrexhamiin. Wrexhamissa blackburnilainen onnistui ja teki kolmen kuukauden ja 16 ottelun aikana 10 maalia. Derbyshire teki ensimmäisen maalinsa Blackburnin edustusjoukkueessa 1. tammikuuta 2007 3-0 voitto-ottelussa Wigan Athleticia vastaan. Kaudella 2006/07 Derbyshire pelasi yhteensä 30 ottelua ja teki 9 maalia. 1\. helmikuuta 2007 Derbyshire valittiin Englannin alle 21-vuotiaiden maajoukkueeseen. Derbyshire edusti maataan myös vuoden 2007 alle 21-v. EM- kisoissa, joissa hän onnistui kerran maalinteossa. == Aiheesta muualla == *Derbyshiren profiili soccerbase.comissa Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Irene Bedard

Irene Bedard (s. 22. heinäkuuta 1967 Anchorage) on yhdysvaltalainen näyttelijä ja ääninäyttelijä. Hän on vanhempiensa kautta taustaltaan inupiat sekä kanadanranskalaisen ja creen sekoitus, eli métis. Bedard oli Pocahontasin englanninkielisenä äänenä Disneyn animaatioelokuvissa Pocahontas (1995) ja Pocahontas II – matka uuteen maailmaan (1998). Hän oli vuonna 1995 ehdolla Golden Globen saajaksi. Bedard oli vuosina 1993–2012 naimisissa Denny Wilsonin kanssa. Vuonna 2003 he julkaisivat yhdessä Irene Bedard ja Deni nimellä musiikki-CD:n Warrior of Love. == Lähteet == == Aiheesta muualla == * Luokka:Yhdysvaltalaiset näyttelijät Luokka:Eskimokansoihin kuuluvat henkilöt Luokka:Vuonna 1967 syntyneet Luokka:Elävät henkilöt Luokka:Alaskalaiset henkilöt
Shinya

Shinya (oik. nimeltään Shinya Terachi, s. 24. helmikuuta 1978 Osaka, Japani) on japanilaisen Dir en grey -rockyhtyeen rumpali. Ennen Dir en greytä hän soitti Siva-, Ruby-, Haijin kurobara zoku- ja La:Sadies -nimisissä yhtyeissä. Shinya on säveltänyt Dir en greylle muutamia kappaleita. Luokka:Japanilaiset rumpalit Luokka:Vuonna 1978 syntyneet Luokka:Elävät henkilöt
Varikset (suku)

Varikset (Corvus) on varpuslintujen lahkoon kuuluva lintusuku. Varikset ovat lahkonsa suurikokoisimpia lintuja; pienin varisten sukuun kuuluva lintu on naakka ja suurin on korppi. Varikset elävät joka mantereella lukuun ottamatta Etelä-Amerikkaa. Sukuun kuuluu 47 lajia. Varikset ovat väritykseltään tummia, ja niiden lauluääni kuulostaa rääkkymiseltä. Varisten pesä on puussa ja siihen munitaan yleensä 5 munaa. ==Lajit== *Aavikkokorppi Corvus cryptoleucus *Afrikanmustavaris Corvus capensis *Afrikanvaris Corvus albus *Amerikanvaris Corvus brachyrhynchos *Arokorppi Corvus ruficollis *Australianaavikkovaris Corvus bennetti *Australiankorppi Corvus coronoides *Banggainvaris Corvus unicolor *Bismarckinvaris Corvus insularis *Borneonvaris Corvus compilator *Bougainvillenvaris Corvus meeki *Celebesinvaris Corvus typicus *Etiopianarokorppi Corvus edithae *Etiopiankorppi Corvus crassirostris *Filippiinienvaris Corvus philippinus *Floresinvaris Corvus florensis *Havaijinvaris Corvus hawaiiensis *Hispaniolanvaris Corvus leucognaphalus *Idännaakka Corvus dauuricus *Intianvaris Corvus splendens *Jamaikanvaris Corvus jamaicensis *Kaitanokkavaris Corvus enca *Kalastajavaris Corvus ossifragus *Kiinanvaris Corvus pectoralis *Korppi Corvus corax *Kuubanpalmuvaris (Corvus minutus) *Kuubanvaris Corvus nasicus *Lyhytpyrstökorppi Corvus rhipidurus *Mariaanienvaris Corvus kubaryi *Meksikonvaris Corvus sinaloae *Molukkienvaris Corvus validus *Mustavaris Corvus frugilegus *Naakka Corvus monedula *Paksunokkavaris Corvus macrorhynchos *Palmuvaris Corvus palmarum *Papuanvaris Corvus tristis *Pikkukorppi Corvus mellori *Rantavaris Corvus caurinus *Ruskopäävaris Corvus fuscicapillus *Räpäyttäjävaris Corvus orru *Salomoninvaris Corvus woodfordi *Seraminvaris Corvus violaceus *Uudenkaledonianvaris Corvus moneduloides *Tamaulipasinvaris Corvus imparatus *Tasmaniankorppi Corvus tasmanicus *Valkoniskakorppi Corvus albicollis *Varis Corvus corone ==Lähteet== Luokka:Varikset
Tobias Unger

Tobias Unger (s. 10. heinäkuuta 1979) on saksalainen pikajuoksija. Unger karsiutui Annecyn nuorten MM-kisoissa 1998 100 metrin juoksun toisissa alkuerissä ajalla 10,63. Vuonna 2001 hän karsiutui Edmontonin MM-kisoissa 200 metrin alkuerissä ajalla 21,30. Kaksi vuotta myöhemmin hän karsiutui Pariisin MM-kisoissa saman matkan alkuerissä. Budapestin sisäratojen MM-kisoissa 2004 hän voitti MM-pronssia ajalla 21,02. Myöhemmin samana vuonna hän sijoittui 200 metrillä Ateenan olympialaisissa seitsemänneksi ajalla 20,64 ja IAAF:n yleisurheilufinaalissa kahdeksanneksi. Vuonna 2005 hän voitti Madridin sisäratojen EM-kisoissa kultaa 200 metrillä ajalla 20,53. Myöhemmin samana vuonna hän oli Euroopan cupissa matkan toinen ajalla 20,36. Helsingin MM- kisoissa hän oli seitsemäs 200 metrillä ja juoksi myös seitsemänneksi sijoittuneessa Saksan 4×100 metrin viestijoukkueessaHelsinki 2005 – Miesten 4×100 metrin viestin tulokset, IAAF, viitattu 7.7.2010 . Seuraavana vuonna hän juoksi 200 metrillä Euroopan cupin superliigassa yhdeksänneksi. Osakan MM- kilpailuissa 2007 hän sijoittui 4×100 metrin viestissä kuudenneksiOsaka 2007 – Miesten 4×100 metrin viestin tulokset, IAAF, viitattu 7.7.2010 . Pekingin olympialaisissa 2008 hän karsiutui 100 metrillä puolivälierissä ja sijoittui 4×100 metrin viestissä viidenneksiPeking 2008 – Miesten 4×100 metrin tulokset, IAAF, viitattu 7.7.2010 . Berliinin MM-kilpailuissa 2009 hän karsiutui 100 metrillä alkuerissä. Barcelonan EM-kilpailuissa 2010 hän selviytyi 100 metrillä välieriin ja sijoittui 4×100 metrin viestissä kolmanneksi Saksan joukkueessaBarcelona 2010 – Miesten 4×100 metrin viestin tulokset EAA, sportresult.com . Helsingin EM-kilpailuissa 2012 Unger juoksi Saksan 4x100 metrin viestijoukkueessa, joka sijoittui hopealle ajalla 38,44. Unger on voittanut Saksan mestaruuden hallissa 60 metrillä vuosina 2004, 2005, 2008, 2010 ja 200 metrillä vuosina 2004–2006 sekä ulkoradoilla 100 metrillä vuosina 2005, 2008, 2009, 2011 ja 200 metrillä vuosina 2003–2005.Unger Saksan yleisurheiluliiton sivuilla (arkistoitu versio), viitattu 13.7.2023 Unger juoksi 200 metrillä ulkoratojen Saksan ennätyksen 20,20 vuonna 2005. Ennätyksen rikkoi Joshua Hartmann (20,02) vuonna 2023. ==Henkilökohtaiset ennätykset== ;Ulkoradat * 100 metrin juoksu: 10,14 (2010) * 200 metrin juoksu: 20,20 (2005) ;Sisäradat * 60 metrin juoksu: 6,60 (2005) * 200 metrin juoksu: 20,53 (2005) ==Lähteet== * ===Viitteet=== Luokka:Saksalaiset pikajuoksijat Luokka:Vuonna 1979 syntyneet Luokka:Elävät henkilöt
Werner Michael Blumenthal

Werner Michael Blumenthal (s. 3. tammikuuta 1926 Oranienburg, Brandenburg) on saksalais-yhdysvaltalainen taloustieteilijä. Hän toimi Yhdysvaltain valtiovarainministerinä vuosina 1977–1979 presidentti Jimmy Carterin kaudella. Vuosina 1997–2014 hän toimi Berliinin juutalaismuseon johtajana. Blumenthal syntyi juutalaisen kauppiaan Ewald Blumenthalin pojaksi Oranienburgissa lähellä Berliiniä vuonna 1926. Vuonna 1939 hän muutti perheineen Saksasta Kiinan Shanghaihin ja vuonna 1947 Yhdysvaltoihin. Yhdysvalloissa hän opiskeli Kalifornian yliopiston Berkeleyn-kampuksella ja suoritti tohtorintutkinnon Princetonin yliopistossa. 1960-luvulla Blumenthal työskenteli presidenttien Kennedyn ja Johnsonin taloustieteellisenä neuvonantajana. == Tunnustuksia == * 1999: Bundesverdienstkreuz, Leo-Baeck-Medaille * 2000: Oranienburgin kunniakansalainen * 2002: Goethe-Medaille, Verdienstorden des Landes Berlin == Lähteet == Luokka:Yhdysvaltalaiset poliitikot Luokka:Yhdysvaltain valtiovarainministerit Luokka:Museonjohtajat Luokka:Vuonna 1926 syntyneet Luokka:Elävät henkilöt Luokka:Amerikansaksalaiset Luokka:Yhdysvaltalaiset taloustieteilijät Luokka:Jimmy Carterin hallituksen jäsenet
The Glimmer Man

The Glimmer Man on vuonna 1996 ensi-iltansa saanut yhdysvaltalainen toimintaelokuva. Elokuvan ohjasi John Gray ja käsikirjoitti Kevin Brodbin. Pääosassa esiintyivät Steven Seagal ja Keenen Ivory Wayans. == Rooleissa == ==Aiheesta muualla== * Leffatykin arvostelu Luokka:Yhdysvaltalaiset toimintaelokuvat Luokka:Vuoden 1996 yhdysvaltalaiset elokuvat Luokka:Sarjamurhaajaelokuvat Luokka:Warner Brosin elokuvat
Alan Autry

Carlos Alan Autry (s. 31. heinäkuuta 1952) on yhdysvaltalainen näyttelijä, amerikkalaisen jalkapallon pelaaja ja republikaanisen puolueen poliitikko. Autry syntyi Shreveportissa, Louisianassa, ja koki pikkulapsena vanhempiensa avioeron. Hän pelasi 1970-luvulla ammattimaisesti Green Bay Packersissa käyttäen nimeä Carlos Brown. Autry esiintyi näyttelijänä muiden muassa elokuvissa Destination America (1986) ja Avaruuden tunkeilijat (1992). Hän tuli tunnetuksi myös televisiosta, kuten Captain Bubba Skinnerin roolista sarjassa Yön kuumuudessa vuosina 1988–1995. Hänellä on vaimo Kimberlee. Autry aloitti tammikuussa 2001 Fresnon pormestarina Kaliforniassa. Hän oli pormestarina kaksi kautta. Toinen kausi päättyi vuoden 2009 alussa. == Lähteet == == Aiheesta muualla == * * Autryn pelaajatilastot Pro-football-reference- sivustolla Luokka:Yhdysvaltalaiset näyttelijät Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset republikaanipoliitikot Luokka:Vuonna 1952 syntyneet Luokka:Elävät henkilöt
Katri Ingman-Palola

Katri Ingman-Palola (myös Katri Ingman ja Katri Palola; 17. toukokuuta 1895 Hamina – 3. helmikuuta 1971 Helsinki) oli kirjailija, suomentaja, rahastonhoitaja ja notaari. ==Henkilöhistoria== Katri Ingman-Palolan vanhemmat olivat rovasti Odert Julius Ingman ja Hilma Amalia Sivenius ja puoliso vuodesta 1937 kirjailija ja toimittaja Eino Palola. Hänen veljensä oli musiikkipedagogi Olavi Ingman.Facta 2001, osa 6, p. 521. WSOY 1981. Ingman kirjoitti ylioppilaaksi 1913 ja suoritti alemman hallintotutkinnon Helsingin yliopistossa 1916. Hän toimi pankkialalalla, Suomen valtioneuvoston ylimääräisenä notaarina ja Siviilivirkakunnan leski- ja orpokassan rahastonhoitajana. ==Kirjallinen tuotanto== Ingman-Palola julkaisi pääasiassa sovinnaisia psykologisia romaaneja. Myöhemmässä tuotannossaan hän kuvasi elävästi ja ilmeikkäästi lapsuusympäristöään. Hän suomensi runsaasti ranskasta ja pohjoismaisista kielistä. ==Teokset== ===Nimellä Katri Ingman=== *Virranviemä: Romaani. WSOY, 1927 *Lahjakas tytär: Romaani. WSOY, 1928 *Onnen nälkä: Romaani. WSOY, 1929 *Rohkeat sydämet: Romaani. WSOY, 1930 *Tuntemattoman varjo: Romaani. Otava, 1932 *Rakas taakka: Romaani. Otava, 1933 *Vilpitön sielu: Helka Moision tarina entisen luokkatoverin kertomana ja hänen omina itsetunnustuksinaan. Otava, 1934 *Vapautuva: Romaani. Otava, 1936 *Oman leikkinsä vanki: Romaani. Otava, 1937 *Elämän multa: Romaani. Otava, 1938 *Hätääntyneet silmät: Romaani. Otava, 1939 *Kaksi äitiä: Viisi kertomusta. Suomen Kirja, 1942 *Kaupungin ainoa totuudenpuhuja: Kertomus niiltä ajoilta, jolloin elävät kuvat ja automobiilit saapuivat pieniinkin kaupunkeihin. Suomen Kirja, 1944 *Rantamaja: Romaani. Otava, 1947 *Lapsen käsi: Romaani. Otava, 1950 *Ihmisvihaajan hyvätyö: Romaani. Otava, 1951 *Saaren kesä. WSOY, 1962 *Oma elämä: Romaani. WSOY, 1965 *Lähikuvat: Tapahtunutta, ehkä tapahtunutta – ja sellaista, mitä ei ehkä milloinkaan ole tapahtunut. WSOY, 1969, ===Nimellä Katri Palola=== *Huoleton retki läpi Ranskan. Katri Palola ja Eino Palola. Karisto, 1937. ==Tunnustukset ja palkinnot== * Valtion kirjallisuuspalkinto 1963Kirjallisuuden valtionpalkinto * Pro Finlandia 1967SUOMEN LEIJONAN PRO FINLANDIA -MITALIN SAAJAT 1944- ==Lähteet== Luokka:Suomalaiset kirjailijat Luokka:Suomalaiset novellikirjailijat Luokka:Suomalaiset matkakirjailijat Luokka:Suomentajat Luokka:Pro Finlandia -palkitut Luokka:Suomalaiset virkamiehet Luokka:Vuonna 1895 syntyneet Luokka:Vuonna 1971 kuolleet
Suspended Animation (Fantômasin albumi)

Suspended Animation on neljäs studioalbumi superyhtye Fantômasilta. Tämä konseptialbumi sisältää sarjakuvamaista musiikkia kuin myös kunnianosoituksen huhtikuulle. Ensimmäisen rajoitetun erän mukana sai minikalenterin vuoden 2005 huhtikuusta, johon oli merkitty: "This calendar belongs to: .......... Your name" (”tämän kalenterin omistaa: .......... sinun nimesi”). ==Kappaleet== Kaikki kappaleet ovat Mike Pattonin säveltämiä. #"04/01/05 Friday" – 0:34 #"04/02/05 Saturday" – 2:10 #"04/03/05 Sunday" – 1:45 #"04/04/05 Monday" – 1:32 #"04/05/05 Tuesday" – 0:33 #"04/06/05 Wednesday" – 2:25 #"04/07/05 Thursday" – 1:08 #"04/08/05 Friday" – 1:09 #"04/09/05 Saturday" – 1:17 #"04/10/05 Sunday" – 2:19 #"04/11/05 Monday" – 2:17 #"04/12/05 Tuesday" – 1:15 #"04/13/05 Wednesday" – 1:31 #"04/14/05 Thursday" – 2:20 #"04/15/05 Friday" – 0:39 #"04/16/05 Saturday" – 0:49 #"04/17/05 Sunday" – 0:45 #"04/18/05 Monday" – 0:47 #"04/19/05 Tuesday" – 0:40 #"04/20/05 Wednesday" – 1:49 #"04/21/05 Thursday" – 1:39 #"04/22/05 Friday" – 2:05 #"04/23/05 Saturday" – 0:58 #"04/24/05 Sunday" – 1:48 #"04/25/05 Monday" – 0:31 #"04/26/05 Tuesday" – 1:31 #"04/27/05 Wednesday" – 1:12 #"04/28/05 Thursday" – 1:30 #"04/29/05 Friday" – 1:28 #"04/30/05 Saturday" – 3:08 ==Arvostelut== *All Music Guide: ==Tekijät== *Mike Patton - Laulu, tuottaja, kansi- ja välilehtitaide *Dave Lombardo - Rummut *Buzz Osborne - Kitara *Trevor Dunn - Basso *Yoshitomo Nara - Kansi- ja välilehti taide *S. Husky Hoskulds - Ääni työskentely, Miksaus *Gene Grimaldi - Masterointi *Martin Kvamme - Kansi- ja välilehtitaide *Carl Stalling - Samplet == Aiheesta muualla == * * Luokka:Konseptialbumit Luokka:Vuoden 2005 albumit Luokka:Fantômasin albumit
Tappava salaisuus

Tappava salaisuus (Fire Down Below) on Felix Enriquez Alcalan ohjaama toimintaelokuva vuodelta 1997. Siinä Steven Seagalin esittämä ympäristöagentti Jack Taggart saa selvitettäväkseen vaarallisten myrkkyjen aiheuttamat ympäristötuhot Kentuckyssa. Elokuva tuotti Yhdysvalloissa vain noin 16,2 miljoonaa dollaria. == Roolijakoa == ==Palkinnot== ===Ehdokkuudet=== *Razzie- palkinto **1998 Huonoin näyttelijä: Steven Seagal **1998 Huonoin sävellys: Steven Seagal ja Mark Collie **1998 Huonoin elokuva **1998 Huonoin elokuvapari: Steven Seagal ja "hänen kitaransa" == Aiheesta muualla == * FilmGoerin arvostelu elokuvasta * Leffatykin arvostelu elokuvasta Luokka:Yhdysvaltalaiset toimintaelokuvat Luokka:Vuoden 1997 yhdysvaltalaiset elokuvat Luokka:Warner Brosin elokuvat
Kolmiomittaus

Kolmiomittaus (myös monikulmiomittausYSA ) on yksi tärkeimmistä maanmittausmenetelmistä, jota on käytetty esimerkiksi Suomen peruskarttojen teossa. Menetelmä kehitettiin Hollannissa 1600-luvulla.Sampsa Oinaala: Tornien jäljillä. Helsingin Sanomien kuukausiliite marraskuu 2007. Mittauksissa käytettävä kolmioverkko koostuu kiintopisteistä, jotka muodostavat kolmioita. Aina, kun tiedetään yhden kolmion sivun pituus, voidaan muut laskea kulmien avulla ja samalla selvittää seuraavien pisteiden etäisyys ja sijainti. Kiintopisteille on runkomittauksien avulla laskettu koordinaatit, joiden avulla voidaan mitata muita kohteita maastossa.Näin kartta syntyy . Maanmittauslaitos. (luettu 4.11.2007) Kolmiomittauksen avulla voidaan mitata sekä etäisyyksiä että maanpinnan korkeuksia. Menetelmän avulla on saatu selville esimerkiksi Mount Everestin huipun korkeus. Koska kolmiomittaus perustuu näköyhteyteen kiintopisteiden välillä, avuksi rakennettiin puisia kolmiomittaustorneja. Torneja käytettiin avuksi runkomittauksissa ennen kuin siirryttiin satelliittipaikannukseen. Suomessa on tehty kolme suurta kolmiomittausta. Ensimmäisen teki vuosina 1736–1737 Tornionjokilaaksossa Pierre-Louis Moreau de Maupertuis, joka osoitti mittauksillaan Maan olevan navoiltaan litistynyt. 1830–1852 tehtiin Pohjoiselta jäämereltä Mustallemerelle kulkenut Struven ketju, jonka avulla tehtyjen mittaustulosten perusteella julkaistiin vuonna 1873 Suomen yleiskartta. Kolmannen aloitti Suomen itsenäistymisen jälkeen Geodeettinen laitos. Viimeinen kolmiomittaustorni rakennettiin Suomessa 1986, ja koko Suomen peruskartoitus saatiin valmiiksi vuotta myöhemmin. ==Katso myös== * Normaaliperusviiva * Trigonometria ==Lähteet== == Aiheesta muualla == * Struven ketju / kolmiomittaustekniikka; Maanmittauslaitos.fi Luokka:Kartoitus
Sonny Bono

Salvatore Phillip ”Sonny” Bono (16. helmikuuta 1935 Detroit, Michigan – 5. tammikuuta 1998 Lake Tahoe, Kalifornia) oli yhdysvaltalainen popmuusikko ja republikaanisen puolueen poliitikko. Bono tuli tunnetuksi Sonny & Cher -duosta, jonka toisena jäsenenä oli hänen silloinen puolisonsa Cher. Hänellä oli myös vähäisempi ura näyttelijänä, hän esiintyi muun muassa komediaelokuvassa Hei, taas me lennetään! (1982). Bono istui Yhdysvaltain edustajainhuoneen jäsenenä Kalifornian 44. vaalipiiristä vuodesta 1995, kunnes kuoli hiihtotapaturman aiheuttamiin vammoihin 5. tammikuuta 1998. Hän oli poliittisen uransa aikana ennättänyt lisäksi toimia Palm Springsin pormestarina vuosina 1988–92. Kuollessaan Bono oli naimisissa Mary Bonon kanssa. == Lähteet == ==Aiheesta muualla== * Sonny Bonon muistokirjoitus Helsingin Sanomissa Luokka:Yhdysvaltain edustajainhuoneen jäsenet Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Yhdysvaltalaiset republikaanipoliitikot Luokka:Skientologit Luokka:Kalifornialaiset poliitikot Luokka:Amerikanitalialaiset Luokka:Vuonna 1935 syntyneet Luokka:Vuonna 1998 kuolleet
Kauko Taskila

Kauko J. (Juhani) Taskila (4. maaliskuuta 1943 Alatornio – 9. maaliskuuta 2003 Rovaniemi) oli suomalainen upseeri, prikaatikenraali ja Lapin sotilasläänin komentaja. Taskila valmistui Kadettikoulusta jalkaväkilinjalta vuonna 1968 ja Sotakorkeakoulusta 1977. Lapin sotilasläänin komentajana hän palveli 1997–2001. Ennen sotilasläänin komentajuutta Taskila toimi vuosina 1993–1996 Porin Prikaatin komentajana. Vuosina 1985–1989 Taskila toimi operaatiotaidon ja taktiikan opettajana Sotakorkeakoulussa. Taskila asettui Suomen Keskustan ehdokkaaksi Eduskuntaan vuoden 2003 vaaleissa, mutta menehtyi äkilliseen sairauskohtaukseen vaalitilaisuudessaan Rovaniemellä maaliskuun alussa. == Lähteet == == Aiheesta muualla == * Kauko Taskilan muistokirjoitus Puolustusvoimien sivuilla Luokka:Suomalaiset kenraalit Luokka:Vuonna 1943 syntyneet Luokka:Vuonna 2003 kuolleet
Ron Dellums

Ronald Vernie ”Ron” Dellums (24. marraskuuta 1935 – 30. heinäkuuta 2018) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuosina 1971–1998 ja toimi vuosina 2007–2011 Oaklandin kaupungin pormestarina. Dellums oli afroamerikkalainen ja syntyperäinen oaklandilainen. Hän istui ennen kongressiuraansa Berkeleyn kaupunginvaltuustossa vuosina 1967–1970. Hän päätyi niin kutsutulle Nixonin ”vihollisten listalle”. Ulkopolitiikassa Dellums tuli tunnetuksi varsinkin kiivaana apartheidin vastustajana. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Oaklandin pormestarit Luokka:Vuonna 1935 syntyneet Luokka:Vuonna 2018 kuolleet
Paattio

Paattion kaupunginosa sijaitsee Kemin kaupungin keskustasta noin 3 kilometriä pohjoiseen. Pohjoisessa Paattio rajoittuu Kemijokeen. Lännessä aluetta rajaa meri ja Kemijoen suistoalue. Etelässä Paattio rajoittuu Karihaaran kaupunginosaan. Paattion kaupunginosa kuuluu Koivuharjun suuralueeseen yhdessä Koivuharjun ja Karihaaran kaupunginosien kanssa. Paattion, Torvisen ja Vainion pienalueet ovat pääasiassa pientalovaltaisia asuinalueita. Paattion pienalueella sijaitsee arkkitehti Valter Thomén suunnittelema ja vuonna 1918 rakennettu Paattion kartano. Alun perin Kemijoen uittoyhdistyksen pääkonttoriksi rakennetussa kartanossa toimii nykyisin tukikoti. Kemi-Tornion lentoasema sijaitsee myös Paattion kaupunginosassa. Lentokentän lähettyvillä on pienteollisuusalueita, muun muassa Vilmilän alue, jossa sijaitsee Veljekset Rönkän teurastamo. Kuivanuoron ja Sotisaaren pienalueet ovat pääosin virkistyskäyttöön tarkoitettuja alueita, ja monet kaupungin leirikeskuksista ja vapaa-ajan asunnoista löytyy noilta alueilta. Lautiosaaren pienalueella sijaitsee Isohaaran vesivoimalaitos ja Vallitunsaari. == Katso myös == * Paattionlehdon hautausmaa == Lähteet ==
Herrentunnel

Herrentunnel on Saksassa sijaitseva 780 metriä pitkä tietunneli. Tunneli alittaa Travejoen. Tunneli on osa kansallista valtatietä, Bundesstraße 75:tä, joka yhdistää Lyypekin ja Travemünden. Herrentunnel on Saksan toinen maksullinen tunneli, ja se avattiin 26. elokuuta 2005. Tunneli korvasi sillan. Polkupyöräilijät eivät voi käyttää tunnelia. Tunnelin läpi liikennöi ilmainen sukkulabussi. == Aiheesta muualla == *Mautinfo Herrentunnel Luokka:Tieliikennetunnelit Luokka:Saksan tieliikenne Luokka:Lyypekki
Polybos (mytologia)

Polybos (, ) oli kreikkalaisessa mytologiassa usean miehen nimi: * Korintin kuningas, joka oli joko Meropen tai Periboian puoliso. Heillä oli tytär Alkinoe, mutta he olivat myös Oidipuksen kasvatusvanhemmat.Apollodoros, Bibliotheke ('Kirjasto') 3.5.7 (engl. käännös). * Sikyonin kuningas, Hermeen ja Khthonopylen poika. Hän peri kruununsa isoisältään, ja hänellä oli tytär Lysimakkhe tai Lysianassa, jonka hän naitti Argoksen Talaokselle. Hänen seuraajansa oli hänen tyttärenpoikansa Adrastos.Pausanias: Periegesis tes Hellados ('Kreikan kuvaus') 2.6.6 (engl. käännös). * Theban kuningas Egyptissä, jonka hovissa Menelaos ja Helena viipyivät hetken palatessaan Troijan sodasta. * Yhden Penelopen kilpakosijan, Eurymakhoksen, isä. Odysseus surmasi hänen poikansa palattuaan Ithakaan.Homeros, Ilias 22.265–291 (engl. käännös). * Antenorin ja Theanon poikaHomeros, Ilias 5.56–66 (engl. käännös), jonka Neoptolemos surmasi Troijan sodan aikana.Quintus Smyrnaeus: Troijan tuho 8.83–102 (engl. käännös). == Lähteet == Luokka:Kreikkalainen mytologia
Rachel Hurd-Wood

Rachel Hurd-Wood (s. 17. elokuuta 1990 Lontoo) on englantilainen näyttelijä, joka on esiintynyt muun muassa elokuvissa Peter Pan (2003), An American Haunting (2005), Parfyymi (2006) ja Huomenna taistelun alettua (2010). Hurd- Wood opiskeli University College Londonissa kielitiedettä, mutta jätti tutkintonsa kesken lähtiessään Australiaan Huomenna taistelun alettua -elokuvan kuvauksiin. Vuoden 2010 haastattelussa hän kertoi tulevaisuudenhaaveensa olevan silti ura opettajana. == Lähteet == == Aiheesta muualla == * * Luokka:Englantilaiset näyttelijät Luokka:Vuonna 1990 syntyneet Luokka:Elävät henkilöt
Otto Gustavsson

Otto Gustavsson (s. 20. syyskuuta 1993) on suomalainen näyttelijä. Hän on näytellyt sekä elokuvissa että televisiossa. ==Aiheesta muualla== * * Luokka:Suomalaiset elokuvanäyttelijät Luokka:Vuonna 1993 syntyneet Luokka:Elävät henkilöt
Ruususiipitulkku

Ruususiipitulkku (Rhodopechys sanguineus) on paksunokkainen siemensyöjälintu. == Koko ja ulkonäkö == Linnun pituus on 15 cm, siipien kärkiväli 30–33,5 cm ja paino 30–50 g. Peipon kokoinen ruskean, valkoisen ja mustan kirjava pikkulintu, jonka siivillä, pyrstössä ja yläperässä vaaleanpunaista tai ruusunpunaista väriä. Nokka on paksu, vaaleanruskea. Sukupuolet ovat muuten samanvärisiä mutta koiras on juhlapuvussa kirkkaamman värinen. Nuoren linnun värit ovat himmeämmät. Äänet tuovat mieleen kangaskiurun äänen. == Esiintyminen == Alalaji sanguineus esiintyy paikkalintuna Turkissa, ja paikoin Lähi-idässä sekä niistä itään läntiseen Kiinaan. Marokon Atlasvuoristossa esiintyy alalaji aliena.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 Euroopan populaation koko on 600 000–1 800 000 yksilöä ja lajin kanta on elinvoimainen. Lajia ei ole tavattu Suomessa. == Elinympäristö == Pesimäaikana laji elää korkealla vuoristossa 1 700–3 300 metrin korkeudella, joskus alempana. Se viihtyy kasvittomilla jyrkillä rinteillä. Talveksi se laskeutuu alemmas. == Lisääntyminen == Pesä on maassa kivenkolossa, pensaan tyvellä, jyrkänteen hyllyllä tai ruohomättäässä. Munia on 4–5 ja muna painaa 3,1–3,5 g. Naaras hautoo 13–15 päivää. Naaras lämmittää pieniä poikasia, kunnes ne ovat noin 10 päivän ikäisiä. Molemmat puolisot ruokkivat ja hoitavat poikasia, jotka ovat lentokykyisiä noin 2-viikkoisina. == Ravinto == Ruohokasvien siemenet, lisääntymisaikana syö myös jonkin verran selkärangattomia. == Lähteet == Luokka:Peipot
Patriootti (elokuva)

Patriootti (The Patriot) on yhdysvaltalainen vuonna 1998 ensi-iltansa saanut toimintaelokuva. Elokuvan ohjasi Dean Semler ja pääosassa esiintyy Steven Seagal. Elokuva perustuu löyhästi William C. Heinen vuoden 1974 kirjoittamaan romaaniin "The Last Canadien". == Juoni == Punaniska-armeijalla on tappava virus jolla he tartuttavat kokonaisen kaupungin. Kun hallitus ryhtyy joukkoineen pistämään alueen karanteeniin, päättävät punaniskat vallata kaupungin. He valtaavat kaupungin sekä nyt myös vasta-aineen virukseen. Ainoa ongelma on se, ettei antibiootti toimikaan. Kaupungissahan on yksi ihminen, tohtori Weasley McClaren tytär, joka on immuuni virukselle. Tässä vaiheessa varmaan kukaan ei arvaa, kenen verta pahikset haluavat kokeitaan varten. Tohtori McClaren joutuu suojelemaan tytärtään verisiltä kokeilta. == Rooleissa == == Aiheesta muualla == * Leffatykin arvostelu elokuvasta Luokka:Yhdysvaltalaiset toimintaelokuvat Luokka:Suoraan videolle julkaistut elokuvat Luokka:Vuoden 1998 yhdysvaltalaiset elokuvat
Egil Johansen

Egil Johansen -nimisiä henkilöitä: * Egil Johansen, norjalainen jalkapalloilija * Egil Johansen, norjalainen muusikko * Egil Johansen, norjalainen suunnistaja * Tor Egil Johansen, norjalainen jalkapalloilija.
Syväkangas

Syväkangas on Kemin kaupunginosa. Syväkangas on Kemin itäisen osan palveluiden keskuspaikka. Alue on omakotitalovaltaista asuinaluetta, mutta alueella on myös jonkin verran kerrostaloja. Syväkankaalla sijaitsee runsaan viidensadan oppilaan 1.–9. luokkien yhtenäiskoulu. Koulussa toimivat esiopetus, alakoulu, yläkoulu, maahanmuuttajien valmistava opetus yläkoulussa sekä yläkoulun pienryhmä. == Lähteet == == Aiheesta muualla == * Syväkankaan historiaa Luokka:Kemin kaupunginosat
Takajärvi (Kemi)

Takajärvi on Kemin kaupunginosa. Kaupunginosa on omakotivaltaista asuinaluetta, mutta alueella on myös jonkin verran rivi- ja kerrostaloja mm. Oklaholmankadulla. Takajärven kaupunginosassa asuu 1550 asukasta (31.12.2020 tilanne). Kemin kaupunki aloitti järjestelmällisen oman vuokra-asuntotuotannon 1960-luvun lopulla juuri Takajärven kaupunginosassa. Siikakankaan, Oklaholman ja Takajärven pienalueille valmistui vuosina 1967–1974 kuusi kaupungin vuokrakerrostaloa ja neljä rivitaloa. == Lähteet == * Luokka:Kemin kaupunginosat
Eno Jets

Eno Jets on vuonna 1975 perustettu, lähinnä jääkiekkoon keskittynyt enolainen urheiluseura. Enoon valmistui osittain talkoovoimilla rakennettu jäähalli 11. marraskuuta 1995, mikä paransi huomattavasti Jetsin toimintaa. Kaudella 2009–2010 Eno Jetsin edustusjoukkue pelaa Savo-karjalan alueen 3. divisioonaa. Jetsillä on viime kausina toiminut noin viisi juniorijoukkuetta, joiden lisäksi ovat vielä luistelukoulu sekä veteraanit. Tällä hetkellä Junioritoiminnassa tehdään yhteistyötä Nurmeksen Seppojen kanssa. Perinteisesti Jetsistä on siirtynyt pelaajia paljon joensuulaiseen Jokipojat- joukkueeseen. == Aiheesta muualla == * Eno Jetsin verkkosivut Luokka:Suomalaiset jääkiekkoseurat Luokka:Eno
Suomen ensimmäinen televisiolähetys

Suomen ensimmäinen televisiolähetys esitettiin 24. toukokuuta 1955. Radioinsinööriseuran syyskokouksessa vuonna 1954 oli perustettu televisiokerho, joka jakautui kuvalähetinryhmään, äänilähetinryhmään ja antenniryhmään, tavoitteenaan ensimmäisen koelähetyksen toteuttaminen keväällä 1955. Kuvalähettimen rakensivat tekniikan ylioppilaat Erkki Larkka ja Juhani Hämäläinen. Larkasta tuli myöhemmin Yleisradion teknillinen johtaja. Äänilähettimen rakensivat televisiokerhon yleisradiolaiset jäsenet. Antenni toteutettiin kerhon sihteerin, diplomi-insinööri Martti Tiurin ohjeiden mukaan. Televisiostudio rakennettiin Teknillisen korkeakoulun radiolaboratorion suurimpaan saliin Helsingin Albertinkadulla. Studion lattiapinta-ala oli 45 neliömetriä. Lähetystä seuraamaan kutsuttiin yli viisikymmentä henkilöä. Vastaanottimia oli viisitoista eri puolilla Helsinkiä. Virityskuvaa musiikin kera alettiin lähettää kello 16.00. Varsinainen ohjelma alkoi 16.30 Polyteknikkojen kuoron kvartetilla ja korkeakoulun rehtorin B. Wuolteen avaussanoilla. Kameroita oli yksi. Ohjelman juonsi näyttelijä Lasse Pöysti. Mukana olivat myös taiteilijat Helena Vinkka, Rauha Rentola sekä Maikki Länsiö. Ruotsinkielistäkin ohjelmaa oli: taiteilijat Birgitta Ulfsson ja Nils Brandt esittivät sketsin Armi ja Gil junassa. Lapsille tarjottiin Mona Leon nukketeatteria. Ohjelmassa oli myös hypnoosia ja uutiskatsauksia. Tunnin mittainen lähetys päättyi sääkatsaukseen ja stipendien jakoon Hämäläiselle ja Larkalle. Lopuksi professori Jouko Pohjanpalo hyvästeli yleisön sanomalla: ”Ei vain kuulemiin vaan myös näkemiin!” Lähetystä ei tallennettu. Säännöllinen televisiotoiminta Suomessa alkoi vuonna 1956 kahdella viikoittaisella lähetyksellä. Ensimmäinen väritelevisiolähetys ilman kaapelia toteutettiin 24. toukokuuta 1960. ==Stockmannin kutsuvierasohjelmat== Stockmannin tavaratalossa Helsingin Aleksanterinkadulla esitettiin kaapeleiden välityksellä ensimmäinen televisiolähetys kutsuvierastilaisuutena 18. marraskuuta 1950 kello 13.00. Mukana olivat muun muassa apulaiskaupunginjohtaja Erik von Frenckell sekä taiteilijat George de Godzinsky ja Ella Eronen. Stockmann järjesti asiakkailleen parin viikon ajan maksullisia televisionäytöksiä, joissa kuuluttajana oli näyttelijä Kyllikki Forssell. Samalla esiteltiin General Electricin valmistamia televisiovastaanottimia. ==Tekniset tiedot== Televisiokameraa käyttivät diplomi-insinööri E. Lappalainen ja ohjaaja Nils Holm. Lähetyksen viivaluku oli 625, kuvalähettimen jaksoluku oli 203,25 MHz ja teho 40 wattia. Äänilähettimen taajuus oli 208,75 MHz ja teho viisitoista wattia. ==Lähteet== *Televisiotoiminnan alku Suomessa *Stockmann.fi * Hypnoosia, laulua, teatteria 1. televisiolähetyksessämme. Helsingin Sanomat 25.5.1955, s. 8. * Pöysti, Lasse: Jalat maahan. Kustannusosakeyhtiö Otava 1991. ISBN 951-1-11611-8 * Mitä missä milloin 1956, s. 325. Kustannusosakeyhtiö Otava, 1955. Luokka:Suomen televisio Luokka:Suomi 1950-luvulla Luokka:1950-luvun tekniikka Luokka:1955
Ritikka

pienoiskuva Ritikka on Kemin kaupunginosa. Ritikan luoteisosa eli Ritikan, Haukkarin ja Nällin osa-alueet on kaupunkimaista omakotivaltaista asuinaluetta. Kaakkoisosassa Siikalahti on liikenne- ja teollisuusaluetta ja Kittilänjärvi maaseutumaista omakotialuetta. == Lähteet == == Aiheesta muualla == * Ritikan historiaa Luokka:Kemin kaupunginosat
Paradise Lost (Symphony X -albumi)

__NOTOC__ Paradise Lost on Symphony X:n seitsemäs studioalbumi, joka julkaistiin 26. kesäkuuta 2007. Albumi on ottanut vahvasti vaikutteita John Miltonin Kadotettu paratiisi -runoelmasta. Albymu debytoi Yhdysvalloissa Billboard 200 -listan sijalla 123. == Kappaleet == # # # # # # # # # # == Kokoonpano == * Russell Allen – laulu * Michael Romeo – kitarat, kosketinsoittimet ja ohjelmointi * Michael Pinnella – piano, kosketinsoittimet * Michael Lepond – basso * Jason Rullo – rummut == Arvostelut == * AllMusic: AllMusic review * Blabbermouth: Blabbermouth: CD review * Imperiumi.net: Imperiumi.net: Levyarvio == Lähteet == == Aiheesta muualla== * Yhtyeen virallinen sivusto * yhtyeen Myspace-sivu * * Luokka:Vuoden 2007 albumit Luokka:Symphony X:n albumit
Paradise Lost (täsmennyssivu)

Paradise Lost voi viitata seuraaviin asioihin: == Kirjallisuus == * Kadotettu paratiisi (Paradise Lost), englantilaisen runoilijan John Miltonin runoelma == Heavy metal == * Paradise Lost, brittiläinen goottimetalliyhtye * ”Paradise Lost”, samannimisen yhtyeen kappale albumilta Lost Paradise (1990) * Paradise Lost, Cirith Ungol -yhtyeen albumi vuodelta 1991 * Paradise Lost, samannimisen yhtyeen albumi vuodelta 2005 * Paradise Lost, Symphony X -yhtyeen albumi vuodelta 2007 * Paradise Lost, Tommi Salmelan albumi vuodelta 2023 == Muu musiikki == * Paradise Lost, Krzysztof Pendereckin ooppera vuodelta 1978 * ”Paradise Lost”, japanilaisen muusikon Kayan kappale albumilta Glitter (2006) ==Elokuvat == * Paradise Lost (TV-elokuva), vuoden 1971 televisioelokuva, joka perustuu Clifford Odetsin vuoden 1935 näytelmään * Paradise Lost: The Child Murders at Robin Hood Hills, dokumenttielokuva * Paradise Lost 2: Revelations, jatko-osa edelliseen dokumenttielokuvaan * Kamen Rider 555: Paradise Lost, elokuvaversio samannimisestä japanilaisesta tv-sarjasta * Turistas (vaihtoehtoiselta nimeltään Paradise Lost), vuoden 2006 kauhuelokuva, ohjannut John Stockwell == TV-sarjojen jaksot == * ”Paradise Lost”, Star Trek: Deep Space Nine -jakso vuodelta 1996 * ”Paradise Lost”, Stargate SG-1-jakso vuodelta 2003 * ”Paradise Lost”, Eureka Seven -animesarjan jakso vuodelta 2005 * ”Paradise Lost”, Kasvottomat sotilaat -jakso vuodelta 2007 * ”Paradise Lost”, Bionic Woman -jakso vuodelta 2007.
Edward Moss

Edward Moss (s. 11. heinäkuuta 1977 Los Angeles, Kalifornia), tunnetaan myös lempinimellä ”Eddie” on yhdysvaltalainen näyttelijä ja viihdetaiteilija. Hänet tunnetaan varsinkin popmuusikko Michael Jacksonin taidokkaana imitoijana, joka luonnostaan muistuttaa ulkoiselta olemukseltaan huomattavasti Jacksonia. Mossilla on ollut roolit muiden muassa elokuvissa Scary Movie 3 (2003), Date Movie (2006) ja Scary Movie 4 (2006). Tavattuaan oikean Michael Jacksonin Hollywoodissa vuonna 1996 Moss sai kuulla tähdeltä olevansa "erittäin hyvännäköinen".http://www.imdb.com/name/nm1429967/bio == Lähteet == Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt
Miekkailu kesäolympialaisissa 1964

Tokion kesäolympialaisissa 1964 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla. ==Mitalistit== Laji: Kultaa: Hopeaa: Pronssia: Miesten floretti Egon Franke Jean-Claude Magnan Daniel Revenu Miesten floretin joukkuekilpailu German Svešnikov Juri Sisikin Mark Midler Viktor Ždanovitš Juri Šarov Zbigniew Skrudlik Witold Woyda Egon Franke Ryszard Parulski Janusz Rózycki Daniel Revenu Jacky Courtillat Pierre Rodocanachi Christian Noël Jean-Claude Magnan Miesten kalpa Grigori Kriss Henry Hoskyns Guram Kostava Miesten kalvan joukkuekilpailu Unkari Győző Kulcsár Zoltán Nemere Tamás Gábor István Kausz Árpád Bárány Gianluigi Saccaro Giovanni Battista Breda Gianfranco Paolucci Giuseppe Delfino Alberto Pellegrino Claude Brodin Yves Dreyfus Claude Bourquard Jack Guittet Jacques Brodin Miesten säilä Tibor Pézsa Unkari Claude Arabo Umar Mavlihanov Miesten säilän joukkuekilpailu Jakov Rylski Nugzar Asatiani Mark Rakita Umar Mavlihanov Boris Melnikov Wladimiro Calarese Cesare Salvadori Gianpaolo Calanchini Pierluigi Chicca Mario Ravagnan Emil Ochyra Jerzy Pawłowski Ryszard Zub Andrzej Piatkowski Wojciech Zablocki Naisten floretti Ildikó Ujlaki-Rejtö Unkari Helga Mees Antonella Ragno Naisten floretin joukkuekilpailu Unkari Ildikó Ujlaki-Rejtö Katalin Juhász-Nagy Lidia Sákovics-Dömölky Judit Mendelényi-Ágoston Paula Marosi Galina Gorohova Valentina Prudskova Tatjana Samusenko Ljudmila Šišova Valentina Rastvorova Heidi Schmid Helga Mees Rosemarie Scherberger Gudrun Theuerkauff ==Mitalitaulukko== Sijoitus Maa Kulta Hopea Pronssi Mitalien määrä 1\. Unkari 4 0 0 4 2\. 3 1 2 6 3\. 1 1 1 3 4\. 0 2 3 5 5\. 0 2 1 3 6\. 0 1 1 2 7\. 0 1 0 1 ==Lähteet== * Luokka:Kesäolympialaiset 1964 1964
Susanna Thompson

Susanna Thompson (s. 27. tammikuuta 1958 San Diego) on yhdysvaltalainen näyttelijä. Hän on tullut kuuluisaksi lukuisista televisiorooleistaan 1990-luvun alusta saakka. Thompson esitti 1990–2000-lukujen vaihteessa Karen Sammleria sarjassa Vielä kerran. Lisäksi hän esiintyi Star Trekistä tehdyissä televisiosarjoissa. Thompson on vieraillut muun muassa Kova laki: Erikoisyksikössä, ja vuonna 2006 hänellä oli osa kohutussa The Book of Danielissa. Hän esiintyi myös televisioelokuvassa The Lake (1998) yhdessä Yasmine Bleethin kanssa. Thompson esitti Emily Darrow’ta elokuvassa Sudenkorento (2002). Thompson näyttelee tv-sarjassa Arrow, Moira Queenia. == Lähteet == Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
19 (luku)

● / \ / ● \ ● / \ ● / / ● \ \ / ● / \ ● \ ● / / ● \ \ ● / / ●-----● \ \ / ●-----●-----● \ ●-----●-----●-----● Luku 19 keskitettynä kolmiolukuna. 19 (yhdeksäntoista) on luonnollinen luku, jota edeltää luku 18 ja seuraa luku 20. == Matematiikassa == * 19 on kahdeksas alkuluku. * 19 on 17:n alkulukukaksonen. * 19 on 23:n alkulukuserkku. * 19 on keskitetty kolmioluku, koska se on kolmen peräkkäisen kolmioluvun summa: 3+6+10 (katso kuva).Centered Triangular Number – Wolfram MathWorld * 19 on keskitetty kuusikulmioluku, koska se on kahden peräkkäisen kuutioluvun erotus: 3^3-2^3. * 19 on oktaedriluku. * 19 on Mersennen alkuluvun 2^{19}-1 eksponentti. * 19 on onnellinen luku kymmenjärjestelmässä. * 19 esiintyy Narayanan lehmiksi kutsutussa lukujonossa. * 19 on pienin luonnollinen luku, joka korotettuna itseensä (19^{19}) sisältää kaikki numerot ainakin kerran.19 Nineteen XIX (arkistoitu) * eli \frac{10^{19}-1}{9} on alkuluku. * Tetrominoja on 19 erilaista, kun kierretyt ja peilikuvat lasketaan erikseen (katso kuva). == Luonnontieteissä == * Jaksollisessa järjestelmässä kaliumin on järjestysluku on 19. * Fluori-19 on fluorin ainoa vakaa ja ainoa luonnossa esiintyvä isotooppi. * 19 Fortuna on pikkuplaneetta. * Uranuksen keskietäisyys Auringosta on noin 19 AU. == Muissa yhteyksissä == * K-19 oli neuvostoliittolainen ydinsukellusvene. * Valtatie 19 kulkee Kurikan ja Uudenkaarlepyyn välillä. * Eurooppatie E19 kulkee Alankomaiden ja Ranskan välillä. * 19 on Adelen albumi. * Rutherford B. Hayes oli Yhdysvaltojen 19. presidentti. * Go:n pelilaudalla on 19 pysty- ja vaakaviivaa. * Bahai- kalenterin vuodessa on 19 kuukautta ja kuukaudessa 19 päivää. * Golfissa klubitaloa kutsutaan joskus 19. reiäksi.What is the 19th hole? * 19, Paul Hardcastlen kappale. ==Lähteet== == Aiheesta muualla == Luokka:Luonnolliset luvut